CELEX: 32015R1832
Language: el
Date: 2015-10-12 00:00:00
Title: Κανονισμός (ΕΕ) 2015/1832 της Επιτροπής, της 12ης Οκτωβρίου 2015, για την τροποποίηση του παραρτήματος II του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τη χρήση της ερυθριτόλης (Ε 968) ως ενισχυτικού γεύσης σε αρωματισμένα ποτά με μειωμένη ενεργειακή αξία ή χωρίς πρόσθετα ζάχαρα (Κείμενο που παρουσιάζει ενδιαφέρον για τον ΕΟΧ)

13.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 266/27
            
         ΚΑΝΟΝΙΣΜΌΣ (ΕΕ) 2015/1832 ΤΗΣ ΕΠΙΤΡΟΠΉΣ
   της 12ης Οκτωβρίου 2015
   για την τροποποίηση του παραρτήματος II του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τη χρήση της ερυθριτόλης (Ε 968) ως ενισχυτικού γεύσης σε αρωματισμένα ποτά με μειωμένη ενεργειακή αξία ή χωρίς πρόσθετα ζάχαρα
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, που αφορά τα πρόσθετα τροφίμων (1), και ιδίως το άρθρο 10 παράγραφος 3,
   Εκτιμώντας τα ακόλουθα:
   
               (1)
            
            
               Το παράρτημα II του κανονισμού (ΕΚ) αριθ. 1333/2008 θεσπίζει ενωσιακό κατάλογο προσθέτων τροφίμων που εγκρίνονται για χρήση σε τρόφιμα και καθορίζει τους όρους χρήσης τους.
            
         
               (2)
            
            
               Ο εν λόγω ενωσιακός κατάλογος μπορεί να επικαιροποιείται με την ενιαία διαδικασία που αναφέρεται στο άρθρο 3 παράγραφος 1 του κανονισμού (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου (2), είτε με πρωτοβουλία της Επιτροπής είτε ύστερα από υποβολή αίτησης.
            
         
               (3)
            
            
               Στις 28 Μαΐου 2014 υποβλήθηκε αίτηση για την έγκριση της χρήσης της ερυθριτόλης (Ε 968) ως ενισχυτικού γεύσης σε αρωματισμένα ποτά, κατηγορία τροφίμων 14.1.4 του παραρτήματος II του κανονισμού (ΕΚ) αριθ. 1333/2008. Στη συνέχεια η αίτηση κοινοποιήθηκε στα κράτη μέλη, σύμφωνα με το άρθρο 4 του κανονισμού (ΕΚ) αριθ. 1331/2008.
            
         
               (4)
            
            
               Υποβάλλεται αίτηση για τη χρήση της ερυθριτόλης (Ε 968) με σκοπό τη βελτίωση του αρώματος και της γεύσης που αφήνουν στο στόμα τα ποτά με μειωμένη ενεργειακή αξία και τα ποτά χωρίς προσθήκη σακχάρων, έτσι ώστε η γεύση τους να είναι παρόμοια με τη γεύση των προϊόντων που περιέχουν σάκχαρα. Η ερυθριτόλη σε χαμηλά επίπεδα ενεργεί ως ενισχυτικό γεύσης και συμβάλλει στη μείωση των ανεπιθύμητων γεύσεων και της έντονης αίσθησης γλυκύτητας λόγω της χρήσης γλυκαντικών με υψηλή γλυκαντική ικανότητα στα εν λόγω ποτά. Ως εκ τούτου, το όφελος για τους καταναλωτές θα είναι η διαθεσιμότητα ποτών με μειωμένη ενεργειακή αξία ή χωρίς πρόσθετα σάκχαρα τα οποία θα έχουν καλύτερη γεύση.
            
         
               (5)
            
            
               Το 2003 η επιστημονική επιτροπή τροφίμων (EET) κατέληξε στο συμπέρασμα ότι η ερυθριτόλη (Ε 968) είναι ασφαλής για χρήση σε τρόφιμα. Η έγκριση της ερυθριτόλης (Ε 968) από την Ένωση δεν καλύπτει ακόμη τη χρήση της σε ποτά, διότι, σύμφωνα με τη γνωμοδότηση της ΕΕΤ, μπορεί να γίνει υπέρβαση του ορίου κατανάλωσης και να προκληθεί υπακτική δράση, ιδίως σε νεαρούς καταναλωτές, λόγω πρόσληψης της ερυθριτόλης που εμπεριέχεται σε ποτά.
            
         
               (6)
            
            
               Στις 12 Φεβρουαρίου 2015 η Ευρωπαϊκή Αρχή για την Ασφάλεια των Τροφίμων («η Αρχή») εξέδωσε γνωμοδότηση (3) σχετικά με την ασφάλεια της προτεινόμενης διεύρυνσης της χρήσης της ερυθριτόλης (Ε 968) ως προσθέτου τροφίμων. Η Αρχή κατέληξε στο συμπέρασμα ότι η μεγάλη πρόσληψη (σε μία και μόνο περίπτωση) ερυθριτόλης μέσω μη αλκοολούχων ποτών σε επίπεδο που δεν ξεπερνά το 1,6 %, δεν ενέχει κινδύνους για τυχόν υπακτική δράση. Η Αρχή βάσισε τα συμπεράσματά της σε στοιχεία όπως την εκτίμηση της έκθεσης, λαμβάνοντας υπόψη το προτεινόμενο ανώτατο όριο ερυθριτόλης της τάξης του 1,6 % σε μη αλκοολούχα ποτά, το ιστορικό χρήσης της ερυθριτόλης, τα χαρακτηριστικά απορρόφησής της και την απουσία δυσμενών επιδράσεων, συμπεριλαμβανομένης τυχόν υπακτικής δράσης μετά από έκθεση σε αυτήν.
            
         
               (7)
            
            
               Για τον λόγο αυτό κρίνεται σκόπιμη η έγκριση της χρήσης της ερυθριτόλης (Ε 968) ως ενισχυτικού γεύσης σε αρωματισμένα ποτά, κατηγορία τροφίμων 14.1.4 του παραρτήματος II του κανονισμού (ΕΚ) αριθ. 1333/2008, σε μέγιστο επίπεδο της τάξης του 1,6 %.
            
         
               (8)
            
            
               Ως εκ τούτου, ο κανονισμός (ΕΚ) αριθ. 1333/2008 θα πρέπει να τροποποιηθεί αναλόγως.
            
         
               (9)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα II του κανονισμού (ΕΚ) αριθ. 1333/2008 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Οκτωβρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 354 της 31.12.2008, σ. 16.
   
      (2)  Κανονισμός (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τις αρωματικές ύλες τροφίμων (ΕΕ L 354 της 31.12.2008, σ. 1).
   
      (3)  EFSA Journal 2015· 13(3):4033.
   
      ΠΑΡΑΡΤΗΜΑ
      Το μέρος Ε του παραρτήματος II του κανονισμού (ΕΚ) αριθ. 1333/2008 τροποποιείται ως εξής:
      
                  α)
               
               
                  Στην κατηγορία τροφίμων 14.1.4: «Αρωματισμένα ποτά», η καταχώριση για την ομάδα Ι «Πρόσθετα» τροποποιείται ως εξής:
                  
                               
                           
                           
                              «Ομάδα I
                           
                           
                              Πρόσθετα
                           
                           
                               
                           
                           
                               
                           
                           
                              τα E 420, E 421, E 953, E 965, E 966 και E 967 δεν επιτρέπεται να χρησιμοποιούνται
                              το E 968 δεν επιτρέπεται να χρησιμοποιείται παρά μόνο στις περιπτώσεις που προβλέπεται ρητά σε αυτήν την κατηγορία τροφίμων»
                           
                        
            
                  β)
               
               
                  Στην κατηγορία τροφίμων 14.1.4: «Αρωματισμένα ποτά», η παρακάτω καταχώριση εισάγεται μετά την καταχώριση για το Ε 962:
                  
                               
                           
                           
                              «E 968
                           
                           
                              Ερυθριτόλη
                           
                           
                              16 000
                           
                           
                               
                           
                           
                              μόνο προϊόντα με μειωμένη ενεργειακή αξία ή χωρίς πρόσθετα σάκχαρα, μόνο ως ενισχυτικό γεύσης»